Loomaaiailveste nappus annab ennast tunda isegi Kanadas. Selle maa ühes ilvesterikkaimas provintsis Manitobas, Winnipegi linna Assiniboine loomaaias ei ela sugugi mitte kanada, vaid Irkutskist pärit siberi ilves. Sama olukord on mitmes teises Kanada loomaaias. New Brunswickis, Magnetic Hilli loomaaias on siiski olemas nii siberi kui ka kanada ilves. Newfoundlandis, Salmonieri Looduspargis ja Alberta provintsis, Calgary loomaaias elab samuti kanada ilves. USAs Connecticuti Beardsley loomaaias elavad 2 kanada ilvest: 1991. a mais Minnesota loomaaias sündinud isane ja 1992. a mais Utah'i Hogle'i loomaaias sündinud emane. Pocatello loomaaias elavad isased Cotter ja Laci ning emane Dakota - kõik juba vanad loomad.